కాలిఫోర్నియా లోని శాన్ క్లెమెంటేలో గల లోవర్ ట్రెసిల్స్ నుంచి శుభోదయం.
మనం చరిత్ర సృష్టించబోతున్నాం.
ప్రపంచ ఛాంపియన్లు ఎవరో తేలేది ఈ మధ్యాహ్నమే.
టాప్ ఫైవ్ మహిళా సర్ఫర్లు, ఇంకా పురుష సర్ఫర్లు...
లూక్ కెనెడీ సర్ఫ్ విలేఖరి
…ఈ సీజన్లో వాళ్ళు పొందిన పాయింట్ల ఆధారంగా వీరే.
సిద్ధంగా ఉండండి. ఈరోజే ఫైనల్స్.
ఆస్వాదిద్దాం పదండి.
మెడీనా! అదరగొట్టేయ్!
గెలవాలి, గేబ్!
మూడు టైటిల్స్ గెలవాలన్నది నా అతిపెద్ద ఆశయం.
రెండు ఇప్పటికే సంపాదించాను. ఇప్పుడు మూడో దాని కోసం వచ్చాను.
గ్యాబ్రియల్ మెడీనా మొదటి ర్యాంకు
ఇది బృహత్తరమైన పని అని తెలుసు.
నా స్థానాన్ని కైవసం చేసుకోవటం కోసం నా వెనుకే ఇతరులు ఉంటారు.
ఇటలో ఫెర్రేరా
మరల ప్రపంచ ఛాంపియన్ అవ్వటం అనేది
అనిర్వచనీయమైన అనుభూతిని ఇస్తుంది,
నా వరకు అది అతి పెద్ద విషయం...
ఇటలో ఫెర్రేరా రెండవ ర్యాంకు
...ఒక వ్యక్తిగా, ఒక క్రీడాకారుడిగా కూడా.
గత ఐదేళ్ళుగా నేనే ఫేవరేట్ గా బరిలో దిగుతున్నా.
ఫిలిపే టోలెడో మూడవ ర్యాంకు
నిజంగా ప్రపంచ ఛాంపియన్ కావాలనుకుంటున్నాను.
మోర్గన్ సిబిలిక్ ఐదవ ర్యాంకు
అత్యున్నత క్రీడాకారులతో ఆడి గెలిస్తే అది నాకు చాలా గొప్ప విషయం.
నాకు చాలా ఆరాటంగా ఉంది.
స్టెఫనీ గిల్మోర్ నాల్గవ ర్యాంకు
నా కెరీర్ మొత్తానికే ఇది అతిపెద్ద సవాల్ కావచ్చు.
ఉత్కంఠభరితంగా ఉండబోతోంది.
తాతియానా వెస్టన్-వెబ్ రెండవ ర్యాంకు
ఈ ఒక్క రోజుతో గెలుపు ఓటములు నిర్ధారించబడతాయి.
ఫైనల్స్ హెడ్-టు-హెడ్ ఫార్మాట్ లో ఉండబోతున్నాయి.
ఐదవ సీడ్ నాల్గవ సీడ్ తో తలపడతారు.
అందులో గెలిచినవారు మూడవ సీడ్ తో తలబడతారు.
ఆ మ్యాచ్ లో గెలిచినవారు రెండవ సీడ్ తో తలపడతారు.
ఇక అప్పుడు మొదటి సీడ్ తో ప్రపంచ టైటిల్ కోసం తలపడటం జరుగుతుంది.
2021 డబ్ల్యూ.ఎస్.ఎల్ స్త్రీల విభాగం ప్రపంచ ఛాంపియన్
2021 డబ్ల్యూ.ఎస్.ఎల్ పురుషుల విభాగం ప్రపంచ ఛాంపియన్
బాగా అవసరమైనప్పుడు సరిగ్గా ఆడగలమా అన్నది కీలకం.
మిక్ ఫానింగ్ రిటైర్డ్ డబ్ల్యూ.ఎస్.ఎల్ మూడు సార్ల ప్రపంచ ఛాంపియన్
కీర్తి కీలకం.
చరిత్ర పుటల్లో మన పేరు ఎక్కటం ముఖ్యం.
గొప్ప వ్యక్తి కావటం ముఖ్యం.
ఫైనల్స్
శాన్ క్లెమెంటే కాలిఫోర్నియా, యూఎస్ఏ
ఫైనల్స్ కు ముందు రోజు
రిప్ కర్ల్ డబ్ల్యూ.ఎస్.ఎల్ ఫైనల్స్
నా ప్రత్యర్థులను భయపెట్టటానికి ఇది నా కొత్త హెయిర్ స్టైల్.
నీకు చెప్పానా? నేను గెలిచినట్టు కల వచ్చింది.
-లేదు. -అవును.
అదే నిజమవుతుందిలే.
నాకు గుర్తున్నదల్లా, "నేను సాధించాను" అంటూ నేను ఎగిరి గంతులేయటం.
అటు చూస్తే కరీసా ఏడవటం కనిపించి, జాలి కలిగింది.
కరీసా మూర్ మొదటి ర్యాంకు
ఏంటి సంగతి, ఎలా ఉన్నారు?
వరుసగా నాలుగు గెలిచావా?
అవును, వరుసగా నాలుగు. రూకీగానే ఒకటి వచ్చి, అదే కొనసాగింది.
-శభాష్. అదీ లెక్క. -అవును.
ఇది ఫైనల్స్ తాలూకు విలేఖరుల సమావేశం.
సరే మరి. ఉండండి.
నీకిది అనుభవం ఉందా?
విలేఖరుల సమావేశమా? అలా అడిగావేంటి?
చాలాసార్లు పాల్గొన్నావా?
-అవును. గుర్తులేనన్ని సార్లు. -అబ్బో.
-సూపర్. -అలవాటు పడాలి మరి.
నేను చేయాల్సినదేమిటో నాకు తెలుసు.
ఇందులో పాల్గొనటానికి మరో నలుగురు అద్భుతమైన మహిళలు ఉన్నారు. కాబట్టి...
టైటిల్ ను గెలవటం చాలా గొప్ప అనుభూతి.
నాకది సొంతం చేసుకోవాలని ఉంది.
సరే. హాయ్ మోర్గన్. మోర్గన్ సిబిలిక్ కి మైక్ ఇవ్వండి.
అవును. ఈ మైక్ పని చేస్తోందా?
పని చేస్తోందా?
-అవును. -చేస్తోంది.
ముందుకి చేరితే గ్యాబ్రియల్ మెడీనా తో పోటీ పడి సర్ఫ్ చేయాలి.
అవును, అతన్ని ఓడించటం కష్టమే.
ముందు ఈ మిగతా వాళ్ళందరినీ దాటుకొని వెళ్ళాలి,
ఈరోజు చాలా క్లిష్టంగా ఉండబోతోంది
ఫైనల్స్ వరకు వచ్చాక అది తప్పదు కదా.
కనుక నాకు ఉత్తేజంగా ఉంది. ఉత్సాహంగా ఉంది.
టీనా!
అతనికి చేతులు పట్టుకుంటే చిరాకు.
ఎమిలీ మోర్గన్ ప్రేయసి
నేను చేయి పట్టుకున్నానంతే.
ఈ సూర్యాస్తమయం చూడండర్రా. వావ్.
మోర్గ్స్, సంవత్సరాంతంలో ఇక్కడ ఉంటావని ఊహించావా?
మాట్ మెక్ గిలివ్రీ డబ్ల్యూ.ఎస్.ఎల్ రూకీ
మిత్రమా. ఈ ఏడు విచిత్రంగా గడిచింది.
అవును. మ్యాటీ నా సపోర్ట్ క్రూ లో ఉండటం చాలా బాగుంది.
ప్రతి ఘటనలోనూ కలిసే ఉన్నాము. నాకు ఇంట్లో ఉన్నట్టే ఉంటుంది అతనుంటే.
2021 మొదట్లో నాకు సంవత్సరపు అత్యుత్తమ రూకీ అవ్వాలని ఉండేది.
అత్యుత్తమ పది మందిలో ఉండాలనుకొనేవాడిని.
ఓటమి నన్ను కుంగదీసింది. కనుక నేను టూర్ కి దూరమవ్వాల్సి వచ్చింది.
అది కష్టమైన అనుభవం.
సర్ఫింగ్ లో ఉన్న చిక్కు అదే.
ఎత్తులు, పల్లాలు ఉంటాయి. గతుకుల దారి.
కానీ ఫైనల్స్ కి మోర్గన్ చేరటం,
అతనికి మద్దతు ఇవ్వటం నాకు ప్రోత్సాహకరంగా ఉంది.
ఏదైనా సాధ్యమే అని నాకు చెప్తున్నట్టుంది.
ఇది ఆరంభం మాత్రమే. ఏం జరుగుతుందో చూడాలని చాలా ఉత్సాహంగా ఉంది.
యూఎస్ఏ లోవర్ ట్రెసిల్స్
డబ్ల్యూ.ఎస్.ఎల్ ఫైనల్స్
ఛాంపియన్షిప్ మొదలయ్యింది. రిప్ కర్ల్ డబ్ల్యూ.ఎస్.ఎల్ ఫైనల్స్.
ఇటువంటి పోటీలో పాల్గొనేటప్పుడు
చాలా ఆరాటం ఉంటుంది.
కానర్ కాఫిన్, మోర్గన్ సిబిలిక్ తలపడనున్నారు.
రిప్ కర్ల్ డబ్ల్యూ.ఎస్.ఎల్ ఫైనల్స్ రిప్ కర్ల్
అన్నా, నువ్వు గెలవాలి.
ఉత్కంఠభరితమైన ఈరోజున ప్రో సర్ఫింగ్ లోని మొదటి మ్యాచ్
కాసేపట్లో మొదలవుతోంది.
-అది దారుణంగా ఉంది. హా. -నువ్వు గెలవాలోయ్.
ఎలా అనిపిస్తోంది?
కొంచెం భయంగా ఉంది మరి.
నేను రూకీగా ఉన్న ఈ ఏడాదే
ప్రపంచ ఛాంపియన్షిప్ కొట్టే అవకాశం కలగటమే విచిత్రంగా ఉంది.
ఏదైతే అదే అవుతుంది. ఏడాది మొదట్లోనే మార్పులు జరగవు.
జే 'బాటిల్' థాంప్సన్ మోర్గన్ కోచ్
ఒక మంచి పోటీదారుగా ఇందుకు నువ్వు పడ్డ శ్రమ మీద ధ్యాస పెట్టు.
నీ చుట్టూ ఉన్న ఏ చెత్త గురించీ నువ్వు పట్టించుకోకు.
న్యూక్యాసిల్ లో ఉన్నప్పుడు నా కాలి చిటికెన వేలు విరిగింది.
కానీ అప్పటి నుండే బలం పెరుగుతూ వచ్చింది. కనుక ఈ క్షణం చాలా బాగుంది.
ఫైనల్స్ కోసం మీ అవతారాన్నే మార్చేశారే.
అవును. ముంగురులను కత్తిరించుకున్నాను.
-ఎందుకు తీసేస్తున్నావు మోర్గ్స్? -కొన్ని చేదు అనుభవాలు ఎదురవుతున్నాయి.
అందుకే వాటిని వదిలించుకోవాలని
జుట్టు కత్తిరించుకుంటే పోతుందనిపించింది.
ఒకసారి నా జుట్టు నా కళ్ళలోకి పడింది. సర్ఫ్ అయ్యాక చాలా కోపం వచ్చేసింది, కాబట్టి...
ఈ వేవ్ దగ్గర తప్పు జరిగిందని.
అందుకే క్లిప్పర్స్ కొనుక్కొని కత్తిరించేసుకున్నాను.
అవును.
విజయం సాధిస్తావు మిత్రమా.
మోర్గ్స్ 2021 సీజన్ కి రావటం,
ఎవ్వరూ ఊహించని పరిణామం.
ఎవ్వరూ ఊహించలేదు ఇంతగా రాణిస్తాడని.
కానీ సంవత్సరమంతా అతన్ని చూసిన మీదట,
ప్రపంచంలోని ఉత్తమ క్రీడాకారుల్లో కొందరిని ఓడించాడు.
ఫైనల్స్ వరకు రావటం అనేది అరుదైన విషయం.
మోర్గన్ సిబిలిక్ #5 వర్సెస్ కానర్ కాఫిన్ #4
ఈనాటి మొదటి మ్యాచ్ ఇప్పుడు మొదలవుతోంది.
కానర్ కాఫిన్ మొదలుపెడుతున్నాడు.
ఆఖరి మూవ్ చితక్కొట్టేశాడు, చక్కగా నిలదొక్కుకొని ఉన్నాడు.
జడ్జిల గది
మిడ్ సెవెన్, హై సెవెన్ స్థాయిలో ఉండబోతున్నాడు.
ఎవరైనా నాపై సందేహం వ్యక్తం చేస్తే, నేను నిదానంగా సమాధానం చెప్తాను.
వాళ్ళ అభిప్రాయం తప్పని నిరూపించటంలో ఖచ్చితంగా ఆనందాన్ని పొందుతాను.
సిబిలిక్ గొప్పగా ముగించాడు.
మనం గొప్ప మ్యాచ్ చూస్తున్నాము.
అత్యుత్తమ రెండు స్కోర్లు
కానర్ కాఫిన్ కి 7.17.
సిబిలిక్ అత్యుత్తమ స్కోర్ ఇంకా 6.17.
కాఫిన్: 15.00 సిబిలిక్: 9.84
అతనికి ఎనిమిది స్కోరు కావాలి.
చాలా మందికి నిజంగా నేనెవరో తెలియదు.
ప్రపంచానికి నా సామర్ధ్యాన్ని నేను నిరూపించుకోవటం నాకు చాలా ఇష్టం.
ఇప్పుడే నిరూపించుకోవలసిన సమయం.
-అదరగొట్టు, మోర్గీ. -కానివ్వు.
గెలవాలంటే రూకీ మోర్గన్ సిబిలిక్ కి చాలా స్కోర్ కావలసి ఉంది.
అతను తనదైన కదలికతో అల అంచు మీద నుంచి జారాడు.
అవును, ఆ పని చేయాల్సిందే.
-రెండు పెద్ద మలుపులు! -అయ్యయ్యో.
అతను బహుశా క్లోజ్ ఔట్ అల కోసం చూసి ఉంటాడు. కానీ అమాంతం పడిపోయాడు.
దారుణం. అది అతని అల.
అంతా బాగా జరుగుతుండగా ఉన్నట్టుండి ఓడిపోతే,
ఈ సీజన్ ఇక ముగిసిపోయింది అని తెలిస్తే, అది చాలా దారుణంగా ఉంటుంది.
మిత్రులారా.
బాగానే పోరాడాము.
మోర్గన్ సిబిలిక్ కి మరపురాని పోటీ.
తన రూకీ సంవత్సరపు టూర్ లో ప్రపంచపు ఐదవ అత్యున్నత స్థానంలో నిలవబోతున్నాడు.
ఆఖరి స్కోర్ - కాఫిన్: 15:00 సిబిలిక్: 9.84
ఇంకా బాగా ఆడి ఉంటే బాగుండేది.
ఎవరైనా కృంగిపోవటం ఎప్పుడైనా చూశారో లేదో, ఇప్పుడు చూడండి.
ఈ ఏడాది బాగా గడిచింది, మిత్రులారా.
-షాక్ అయిపోయా. -శభాష్, బంగారం.
-చాలా దారుణంగా అయ్యింది. -శభాష్, మిత్రమా.
-ఏదోలా ముగిసింది కదా ఈ ఏడు? -నిన్ను చూసి గర్వపడుతున్నాను.
ఎంత అనూహ్యంగా ఉందో ఈ ఏడాది.
నేను ఘోరంగా ఓడిపోతూ ఉండేవాడిని. కానీ ఖచ్చితంగా చాలా ఎదిగాను.
ఈ ఏటి రూకీవి. మొదటిసారికే టాప్ ఫైవ్ లో చోటు సంపాదింఛావు. శభాష్.
-అవును. -అదీ లెక్క.
-భేష్. నిన్ను చూసి గర్విస్తున్నాను. -అద్భుతంగా ఆడావు.
తను ఎదుగుతున్నాడు. అది తెలుస్తూనే ఉంది.
ఇప్పుడు చాలా మంచి పోటీదారుడు అయ్యాడు.
కనుక చక్కగా నడుచుకుంటే కొంత కాలం పై స్థాయిలో కొనసాగుతాడు.
మహిళల మొదటి మ్యాచ్
జొవేన్ డిఫే #5 వర్సెస్ స్టెఫనీ గిల్మోర్ #4
స్టెఫ్
స్టెఫనీ గిల్మోర్ నాల్గవ ర్యాంకు
ఇది కష్టమైన మ్యాచ్. చాలా ఒత్తిడి, కంగారు ఉంటాయి.
జొవేన్ డిఫే ఐదవ ర్యాంకు
గిల్మోర్ కి ఇది ఒక రికార్డ్ బ్రేకింగ్ సన్నివేశం కాగలదు.
నేను సర్ఫింగ్ లో ఏడు సార్లు ప్రపంచ ఛాంపియన్ ని.
ఇంకొక్కటి గెలిస్తే, మహిళల్లో అత్యధిక టైటిల్స్ గెలిచిన వ్యక్తిని అవుతాను.
ఇది అతిపెద్ద బాధ్యత కానీ నాకు చాలా ఇష్టమైనది.
నిర్వివాదంగా అత్యుత్తమ క్రీడాకారిణిగా పిలవబడే అవకాశం తనది.
సర్ఫింగ్ కి రారాణి అని చెప్పవచ్చు.
షానన్ హ్యూస్ సర్ఫ్ విలేఖరి
రెండు నిముషాలు. రెండు నిముషాలు మిగిలి ఉన్నాయి.
వారసత్వం గురించి ఆలోచిస్తే...
నిష్ఠ, ఇష్టం ఉన్నంతవరకు నేను దీన్ని కొనసాగించవచ్చు అనిపిస్తుంది.
ఈ ఏడాది ఎంతో మంది ప్రతిభావంతులైన యువతులు వచ్చారు.
జొవేన్ లాగా, కానీ వయసు అనేది ఒక సంఖ్య మాత్రమే.
నేను నీటికి వెలుపల ప్రాక్టీస్ చేసే సర్ఫర్లలో ఒకదాన్ని.
నేను చేయాల్సిన పని నేను చేశాను.
దానివల్ల పోటీ రోజున ఒత్తిడి లేకుండా ఉండేలా ఆత్మవిశ్వాసం ఉంటుంది.
-ఆడు, స్టెఫనీ! -అవును!
ఎక్కాల్సిన పర్వతం చాలా ఎత్తైనది కానీ,
మెక్సికోలో గెలవటం మంచి విషయమే.
"నేను గెలవగలను, వాళ్ళని ఓడించగలను" అని
నాకు గుర్తుచేసింది ఆ గెలుపు.
పదండి!
మొదటి హీట్ ను దాటేసి, అక్కడ నుండి ముందుకి వెళ్ళాలి.
స్టెఫనీ గిల్మోర్ దృష్టి ఈరోజు ఎనిమిదవ ప్రపంచ టైటిల్ మీద ఉంది.
చూడండి. ఆ అలల నురగకి తగిలింది.
హేరీ హెండర్సన్ స్టెఫనీ బాయ్ ఫ్రెండ్
నేను ఒకవేళ పడిపోతే,
మళ్లీ ఇంకా గట్టిగా ప్రయత్నించాలి.
జొవేన్ డిఫేకి ఇక్కడ అవకాశం ఉంది.
మొదటి మలుపు చాలా బాగుంది.
జడ్జిల గది
రెండవది చిన్నది. మూడోది బాగుంది.
మొట్టమొదటి నుంచి ఆత్మవిశ్వాసం ఉండాలి.
బాగా ఆడు, స్టెఫ్.
నేను గెలుస్తాను, నేను గెలుస్తాను అని.
స్టెఫనీ గిల్మోర్ ప్రత్యేకమైన కదలిక. పాకెట్ లో హుక్ చేసింది.
అదీ!
వచ్చే నురగవైపుకి తన బోర్డ్ ని విసరాలి అనుకొని
పడిపోయారు.
ఆమె సమర్థవంతంగా ఆడలేదనిపిస్తోంది.
మూడు, రెండు, ఒకటి...
అయ్యయ్యో. తనకి చాలా కోపం వస్తుంది.
ఆఖరి స్కోర్ - డిఫే: 12.17 గిల్మోర్: 6.70
సైమన్ పైలార్డ్ జొవేన్ బాయ్ ఫ్రెండ్, శిక్షకుడు
జొవేన్ డిఫే కు జేజేలు పలకండి.
జొవేన్ తరువాయి రౌండ్ కు వెళ్తున్నారు.
పొరపాట్ల మీద పొరపాట్లు చేశాను. చెత్తలా ఆడాను.
బాధపడకు.
స్టెఫ్ విషయంలో అది చాలా అనూహ్యమైన హీట్.
స్టెఫ్ నీటిలోకి వెళ్ళగానే,
ప్రవాహానికి ఎదురీదుతున్నట్టుంది.
రోజీ హాడ్జ్ మాజీ డబ్ల్యూ.ఎస్.ఎల్ సర్ఫర్
ప్రకృతి పగపట్టడం అన్నట్టుంది.
అంతా బాగుంది అనుకొనే లోగా, ఉన్నట్టుండి,
మనకి తగ్గట్టు ఏమీ జరగకపోవటం.
నీ ఓటములను నువ్వు పట్టించుకోకూడదు.
ఈ సంఘటనలు నిన్ను నిర్వచించకూడదు.
వచ్చే ఏడాదికి సిద్ధం అవ్వటం కోసం
మనం ఖచ్చితంగా స్టెఫ్ ని ప్రశాంతంగా వదిలేయాలి.
అప్పుడు తప్పకుండా ఆ ఎనిమిదవ ప్రపంచ టైటిల్ సాధిస్తుంది.
ప్రస్తుతానికి గట్టిగా ఊపిరి తీసుకొని, కొంత విరామం పొందాలి.
ఫైనల్స్ కు ఒకరోజు ముందు
శాన్ క్లెమెంటే కాలిఫోర్నియా, యూఎస్ఏ
నాన్నా, బారెల్ అలని చెయ్యి.
బారెల్, బారెల్, బారెల్.
ఫిలిపే టోలెడో మూడవ ర్యాంకు
బయటకు వచ్చేశావు. పండుగ చేసుకో.
ఇలాగ.
ఫైనల్స్ లోవర్స్ లో ఉంటాయని పుకారు విన్నప్పుడు,
చాలా ఆనందంగా అనిపించింది ఎందుకంటే ఇది నాకు స్వస్థలం.
నా మంచం నేను వేసుకొని, పడుకుంటాను.
పొద్దున్నే లేచి పిల్లలతో ఆడుకుంటాను.
అక్కని కొట్టావు కదా,
స్విమ్మింగ్ పూల్ లోంచి రా!
మా అమ్మానాన్నలని ఇక్కడకి తీసుకువచ్చాను.
-అయ్యో, ఇది చూడు. -ఏమిటి?
రక్తం ఆగట్లేదు.
-నొక్కి పెట్టి ప్లాస్టర్ వెయ్యి. -ప్లాస్టర్ ఎక్కడుంది?
ఎమర్జెన్సీ సర్వీస్ వచ్చేసింది.
-భయంగా ఉందా నాన్నా? -మండుతుందా?
కొద్దిగా, అంతే.
ఫిలిపే గతంలో మానసిక ఆరోగ్య సమస్యలతో
పోరాడాడు.
అందులోంచి బయట పడి, ప్రపంచపు అత్యుత్తమ క్రీడాకారుల్లో
ఒకరు కావటంలో అతని నిబ్బరం చూస్తే ముచ్చటేస్తుంది.
ఈ ఏడాది రెండు ఈవెంట్స్ లో గెలిచాను. దానివల్ల నాలో ఆత్మవిశ్వాసం బాగా పెరిగింది.
దీవెనలకి ధన్యవాదాలు దేవుడా.
నాకు సంతృప్తిగా, హాయిగా అనిపిస్తుంది...
చెడు నుండి కాపాడు.
...అది చాలా ముఖ్యం.
దాన్ని ఆస్వాదిస్తాను, నా పూర్తి ప్రయత్నం నేను చేస్తాను.
ట్రెసిల్స్ లో చాలా బాగా ఆడగలనని నాకు తెలుసు.
నేను ఇక్కడకి వచ్చినప్పుడల్లా ప్రతిరోజూ అందులో సర్ఫ్ చేస్తుంటాను.
నా సర్ఫింగ్ కి ఇది బాగా అనుకూలం.
స్వెల్ డైరెక్షన్స్ నాకు బాగా తెలుసు.
గతంలో ట్రెసిల్స్ లో 2017 లో జరిగిన ఈవెంట్ లో నేను గెలిచాను.
నాకు కొంత అనుకూలత ఉందని అనుకుంటున్నాను.
ఈ ప్రదేశం ఖచ్చితంగా ఫిలిపేకి మంచి అవకాశం
తన మొట్టమొదటి ప్రపంచ టైటిల్ గెలుచుకోవటానికి.
ఫిలిపే ఫేవరేట్ అని చెప్పవచ్చు.
పురుషుల రెండవ మ్యాచ్ ఫిలిపే టోలెడో #3 వర్సెస్ కానర్ కాఫిన్ #4
ఈ రెండవ మ్యాచ్ మొదలై 14 నిముషాలు అయ్యింది.
ఇరవై ఒక్క నిమిషాల హీట్ పూర్తయింది
ఈ 35 నిమిషాల మ్యాచ్ లు వేగంగా అయిపోతున్నాయి.
కాఫిన్: 12.33 టోలెడో: 0.00
కానర్ కాఫిన్ చాలా ముందంజలో ఉన్నాడు.
ఇక్కడే మానసిక దృఢత్వం అవసరం తెలుస్తుంది.
ఇక్కడే ఎక్కువమంది సర్ఫర్స్ భయపడటం మొదలుపెడతారు.
ప్రపంచంలో ఏ ఇతర క్రీడ లోనూ కూడా
ప్రకృతి మాత సహకారం కోసం వేచి చూడక్కరలేదు.
రికార్డో టోలెడో ఫిలిపే తండ్రి
ఇంత తక్కువ సమయం మిగిలినప్పుడు
భయపడకుండా పోరాడాలంటే ఏం చేస్తారు మీరు?
కొన్నిసార్లు నేను ఓడిపోతున్నప్పుడు నాకు స్కోర్ కావాలన్నప్పుడు,
కళ్ళు మూసుకొని నా కుటుంబం గురించి ఆలోచిస్తాను.
అప్పుడు నాకు బాగా ఆడటానికి ప్రేరణ దొరుకుతుంది.
అదీ లెక్క!
ఆ వేవ్ ఎంత బాగుంది?
అదరగొట్టేశాడు అంతే.
అద్భుతం!
ధన్యవాదాలు, దేవుడా!
ఫిలిపే టోలెడో 8.4 స్కోర్ సంపాదించుకున్నాడు.
కొంచెం ధైర్యం కావాలి, అంతే, చెలరేగిపోతాడు.
కాఫిన్: 12.33 టోలెడో: 8.40
పోరాడదాం. అదీ లెక్క.
-ఇంకా ఎంత సమయం ఉంది? -రెండు నిమిషాలు.
ఇంకా రెండు నిమిషాలుంది.
సమయం అయిపోతోంది. ఫిలిపేకి స్కోర్ అవసరం.
అదే ఇక్కడ ముఖ్యం.
విచిత్రంగా ఈ అల బాగా నురగగా ఉంది.
గెలవటానికి ఏం కావాలో నాకు తెలుసు.
అదే నాకు బలాన్ని, పరిణితిని ఇస్తుంది.
శభాష్!
ఫిలిపే టోలెడోకి సమస్యే లేదు.
బాగుంది. మొదటి మలుపు చాలా బాగుంది.
గాలిలో తేలిన విన్యాసం చేయటం చాలా కష్టం.
అది అంత సులభం కాదు.
ఫిలిపే టోలెడో కి 8.17.
ఫైనల్ స్కోర్ - టోలెడో: 16.57 కాఫిన్: 14.33
కానర్ కాఫిన్ పై ఫిలిపే టోలెడో విజయం సాధించాడు.
వాడొక మృగం.
నాకు గుండెపోటు వచ్చేటట్టుంది.
ఎంత కంగారుగా అనిపించిందో?
ఫిలిపే టోలెడో తరువాయి ఇటలో ఫెర్రేరాతో తలపడతాడు.
ఫిలిపే, సముద్రతీరమంతా నీ వైపున ఉంది.
నీ కుటుంబం. నువ్వు నీ ఊరిలో ఉన్నావు.
ఇంత నిరాటంకంగా ఉండటం ఎలా అనిపిస్తోంది?
నా కుటుంబమంతా నాతో ఉండటం చాలా బాగుంది.
చాలా చాలా ఆనందంగా ఉంది,
అదే నా సర్ఫింగ్ లో ప్రతిబింబిస్తోంది.
అభినందనలు, బంగారం. చాలా బాగా ఆడావు!
అనాండా మార్కల్ ఫిలిపే భార్య
చాలా ఆనందంగా ఉంది.
తను ప్రపంచ టైటిల్ గెలవటానికి చాలా అవకాశం ఉంది.
తను సరదాగా ఆస్వాదిస్తున్నాడు.
నాన్న సర్ఫింగ్ చూశావా?
-చూశాను. -బాగుందా?
టీవీలో చూశాను.
-నాన్నని టీవీలో చూశావా? నచ్చిందా? -నచ్చింది.
చప్పట్లు కొట్టావా?
మూడవ పురుషుల మ్యాచ్ ఫిలిపే టోలెడో #3 వర్సెస్ ఇటలో ఫెర్రేరా #2
నిన్ను నువ్వు నమ్ము, నీ సర్ఫ్ ని, నీ ఎయిర్స్ ని నువ్వు నమ్ము.
ఏ పొరపాటూ లేదు.
మేము సంసిద్ధంగా ఉన్నాము.
ప్రస్తుతం ఇటలో ఎదురనేదే లేకుండా దూసుకుపోతున్నాడు.
మామూలుగా కాదు, మంచి జోరు మీద ఉన్నాడు.
క్రిందటి సీజన్ లో తన మొదటి ప్రపంచ టైటిల్ ను గెలిచాడు.
మళ్లీ గెలవటానికి ఇదొక అవకాశం.
నిదానం, సహనం.
ఇటలో!
మార్గరెట్ రివర్ లో మంచి మ్యాచ్ అయ్యింది.
ఫిలిపే అందులోనే గెలిచాడు.
దాని నుంచి అతనికి ఆత్మవిశ్వాసం వచ్చి ఉండవచ్చు.
అదే సమయంలో, ఇటలోకి ప్రస్తుతం చాలా మద్దతు ఉంది.
ప్రియమైన దేవుడా, తనని దీవించు. ఆమెన్.
నేను దిగులుపడాల్సిందేమీ లేదు.
బరిలోకి దిగి అదరగొట్టేస్తాను. అంతే.
గ్యాబ్రియల్ మెడీనాతో తలపడబోయేది ఎవరు?
ఇదిగో, మొదలయ్యింది.
ఫిలిపే టోలెడో గాలిలో గిర్రున తిరిగాడు!
ఇంకోసారి ఎగిరాడు, నిలబడ్డాడు!
ఆహా, మీకు ఉత్సాహం పుట్టట్లేదూ?
అత్యుత్తమ రెండు స్కోర్లు - టోలెడో: 8.50 ఫెర్రేరా: 7.27
ఫిలిపే కి 8.5.
టోలెడో: 15.83 ఫెర్రేరా: 12.44
నాకు తను ఆనందంగా ఉండటం చూసి చాలా గర్వంగా ఉంది.
తనకి నచ్చినది తాను చేస్తున్నాడు.
ఇటలో ముందుకి వెళ్ళాలంటే,
ఇంతవరకు అన్నిటికంటే గొప్ప అల రావాలి.
50 సెకన్లు.
కానివ్వు, కానివ్వు.
సమయం చివరికి వచ్చేస్తోంది.
ఇటలోకి కావలసిన స్కోర్ అందుతుందా? అది చాలా పెద్ద సెక్షన్.
చాలా బలంగా ల్యాండ్ అయింది!
అయిపోయిందా?
అవును!
మరో వెంట్రుకలు నిక్కపొడుచుకొనే సన్నివేశం.
లోవర్ ట్రెసిల్స్ లో ఫిలిపే టోలెడో ప్రస్తుత ప్రపంచ ఛాంపియన్
ఆశలను గల్లంతు చేశాడు.
ప్రపంచ టైటిల్ కోసం ఈ సీజన్ లో గ్యాబ్రియల్ మెడీనాతో తలపడనున్నాడు.
హేయ్, తాతియానా, ఎక్కడున్నావు?
నిన్ను చూడటానికే వచ్చాము!
తాతియానా వెస్టన్-వెబ్,
ప్రపంచంలో రెండవ స్థానంలో ఉంది. ఎదురుచూస్తోంది, గమనిస్తోంది.
శాలీ ఫిట్జిబన్స్ నో, జొవేన్ డిఫేనో ఎదుర్కోబోతోంది.
రెండవ స్థానంలో ఉండటం వల్ల కొన్ని లాభాలు ఉంటాయని నా అభిప్రాయం.
పరిస్థితులు తెలుస్తాయి, జడ్జిలు ఏమి చేస్తే ఇష్టపడతారో తెలుస్తుంది.
సర్దుబాటు చేసుకోవటానికి ఏదైనా చేయవచ్చు.
మహిళల రెండవ మ్యాచ్
జొవేన్ డిఫే #5 వర్సెస్ శాలీ ఫిట్జిబన్స్ #3
35 సెకన్లు ఉన్నాయనగా, జొవేన్ డిఫేకి ఇంకా 5.51 కావాలి.
ఇది ఒత్తిడి పరిస్థితి.
జొవేన్ దారికి ఏదైనా అల వస్తుందా?
హీట్ ని తనకు అనుకూలంగా మారుస్తుందా?
తనకి కావలసిన అల అది కాదు.
సరే, అదిగో వచ్చేసింది.
జొవేన్ డిఫే శాలీ ఫిట్జిబన్స్ కి విజయాన్ని ఇస్తోంది.
ఫిట్జిబన్స్: 11.33 డిఫే: 6.66
ఛ.
జలుబు చేస్తుంది.
స్టెఫ్ ని ఓడించావు కదా? ఆ స్థానాన్ని ఎలాగూ పొందావు.
నాల్గవ స్థానం. ఇంతవరకు నీ అత్యున్నత స్థానం అది.
జొవేన్ కి ఆత్మవిశ్వాసం పెరుగుతుంది.
తన కెరీర్ లో ఇది అత్యుత్తమ ఆట.
ఇందులో జరిగిన దాని నుంచి నేర్చుకున్న పాఠాలను
రానున్న సీజన్ లో వాడుకోవచ్చు.
తనకి సంతృప్తి కలిగేలా ఆడి
ఇంకా మంచి స్థానానికి చేరవచ్చు.
శాలీ ఫిట్జిబన్స్ విజయం కైవసం చేసుకుంది.
మూడవ మ్యాచ్ లో తాతియానా వెస్టన్-వెబ్ తో తలపడనుంది.
నాకు నిజంగా ప్రపంచ టైటిల్ ను గెలవాలని ఉంది.
నన్ను గతంలో సందేహించినవారు ఎందరో ఉన్నారు.
వాళ్ళని తప్పని నిరూపించాలని ఉంది.
నాకు నన్ను నిరూపించుకోవాలని కూడా ఉంది.
మహిళల మూడవ మ్యాచ్
తాతియానా వెస్టన్-వెబ్ #2 వర్సెస్ శాలీ ఫిట్జిబన్స్ #3
ఈ హీట్ లో మనం చూసిన వాటిలో అతిపెద్ద అల వస్తోంది.
అబ్బో.
తాతియానా వెస్టన్-వెబ్ లోవర్ ట్రెసిల్స్ లో అతి పెద్ద గోడ మీద నుండి
కిందికి దూసుకు వస్తున్నట్టుగా ఉంది.
రెండో మలుపు కూడా తిరిగింది.
అద్భుతంగా ఆడుతోంది.
తెల్లటి నురగ మీద జారుతోంది. ఓహో!
తట్టుకొని చక్కగా నిలబడింది.
ప్రేక్షకులు ఉర్రూతలూగుతున్నారు.
ఫైనల్ స్కోర్ - వెస్టన్-వెబ్: 13.17 ఫిట్జిబన్స్: 11.73
-చాలా బాగా ఆడారు. -థాంక్యూ.
ఆ హీట్ చాలా అంటే చాలా బాగుంది.
తాతియానా వెస్టన్-వెబ్ కు ఘన విజయం.
మహిళల టైటిల్ మ్యాచ్ కు తన రాక ఖాయం.
తాతియానా వెస్టన్-వెబ్, కరీసా మూర్ తలపడనున్నారు.
కరీసా మూర్ మొదటి ర్యాంకు
నాకు చాలా ఆరాటంగా ఉంది.
మహిళల ప్రపంచ ఛాంపియన్ కు ఇక్కడే పట్టాభిషేకం చేయబోతున్నాము.
కొంచెం మంచినీళ్ళు ఇవ్వరా?
అలాగే.
నువ్వు ఉండాల్సిన చోటే ఉన్నావు.
గ్రెగ్ బ్రౌనింగ్ తాతియానా జట్టు
నేను టైటిల్ ను గెలిచినట్టు ఊహించుకుంటున్నాను.
నేను ఆఖరి ఆటలో స్థైర్యంగా బాగా ఆడాలి.
నా మీద అంచనాలు పెంచుకున్నాను.
మొదటి స్థానాన్ని సంపాదించాక,
అంతకంటే తగ్గటం సరి కాదు కదా?
నాకు కరీసా అంటే ఇష్టం అయినప్పటికీ,
ఈ ఆట చొక్కా వేసుకోగానే, ఇక స్నేహితులం కానట్టే.
గుండె దిటవు చేసుకొని దేనికైనా సిద్ధంగా ఉండాలి.
ప్రపంచ టైటిల్ ను పొందటానికి తనకిది అతి పెద్ద అవకాశం.
గతంలో అక్కడ వరకు వెళ్లింది.
తాతియానా పోటీ తీరుకి ఈ విధానం బాగా అనుకూలమైనది.
తనకి చాలా బలమైన స్టైల్ ఉంది.
తను ఎక్కడా తగ్గదు.
కానీ తను తలపడుతున్నది కరీసా మూర్ తో.
నేను ఇంకా కష్టపడి ఆడతాను.
-ఎక్కడా తగ్గకు. -ఎక్కడా తగ్గకు. సరేనా?
తనకి దూకుడు బాగా ఎక్కువ.
శక్తివంచన లేకుండా పోరాడు.
తనకి నాలుగు ప్రపంచ టైటిల్స్ ఉన్నాయి.
సరే, నిన్ను ప్రేమిస్తున్నాము.
తనే ఫేవరేట్.
నిన్ను చాలా ప్రేమిస్తున్నాను, ఎడ్.
ఇది తాతియానాకి చాలా అంటే చాలా పెద్ద సవాలు.
నేను రెండవ స్థానంలో ఉన్నాను. గెలిచే అవకాశంతో ఉన్నాను.
నేను అదే చేస్తాను.
తాతియానా వెస్టన్-వెబ్ తలపడబోతున్నది ప్రస్తుత ఛాంపియన్ కరీసా మూర్ తో.
బాగా ఆడు తాతీ! బాగా ఆడు!
మహిళల టైటిల్ మ్యాచ్
తాతియానా వెస్టన్-వెబ్ #2 వర్సెస్ కరీసా మూర్ #1
ఖచ్చితంగా కరీసాతో అపాయం ఉంది. కానీ ఈ క్షణం,
నా అనుభవాన్ని, జ్ఞానాన్ని నమ్మి, నాపై నేను ధ్యాస పెట్టాలి.
ఛాంపియన్షిప్ మ్యాచ్ లు అంటే బెస్ట్ ఆఫ్ త్రీ హీట్స్ అన్నమాట...
మూడిటిలో మొదటి హీట్
...ఛాంపియన్ ని నిర్ధారించే ఒకొక్క హీట్ కి 35 నిముషాల నిడివి ఉంటుంది.
తాతియానా అలలపై వెను తిరిగి విన్యాసం చేస్తోంది.
పై నుంచి పెద్ద మలుపు తీసుకుంది.
-స్లైస్. -నిలదొక్కుకుంటుందా? అవును, నిలబడింది.
మొదటి హీట్ స్కోర్
వెస్టన్-వెబ్: 15.20 మూర్: 14.06
అలా తాతియానా వెస్టన్-వెబ్
మూడు హీట్ల సర్ఫ్-ఆఫ్ లో మొదటి విజయాన్ని నమోదు చేసుకుంది.
నాకు కాసిన్ని మంచినీళ్ళు కావాలి.
నేను కఠినంగా ఆత్మవిమర్శ చేసుకుంటాను,
తద్వారా నేను ఓడిపోయిన హీట్స్ లో
"ఫలానా చోట నేను ఇంకా బాగా చేసి ఉండాలి" అనే విషయం నాకు తెలుస్తుంది.
ఇప్పుడు తనకి ఒత్తిడి ఉండి ఉంటుంది.
ఖచ్చితంగా గెలిచి తీరాల్సిన స్థితిలో తను ఉంది.
మూడిట్లో రెండవది
చాలా ఒత్తిడి ఉంది. నాకు ఒక్క అవకాశం వచ్చింది.
అందరూ చూస్తున్నారు. ఎంచుతున్నారు. నేను పొరపాటు చేస్తే ఇంక అంతే.
మూడు హీట్ల ఈ మ్యాచ్ లో కరీసా
తన టైటిల్ ను కాపాడుకొనే ప్రయత్నంలో ఉంది.
మూడవ హీట్ లోకి వెళ్ళాలంటే ఇది ఖచ్చితంగా గెలవాలి.
అబ్బా, ఏం సమాధానం ఇచ్చింది.
కరీసా మూర్ గెలుస్తోంది.
మూర్: 17.26 వెస్టన్-వెబ్: 15.60
ఇక అధికారికంగా ప్రపంచ టైటిల్ విజేతను నిర్ణయించే మ్యాచ్...
శభాష్, కరీసా!
...కరీసా మూర్ కి, తాతియానా వెస్టన్-వెబ్ కి మధ్య జరగబోతోంది.
ఇద్దరికీ చెరొక విజయం లభించింది.
వావ్! కరీసా, నేను నీ చొక్కా తీసుకోవచ్చా?
శభాష్. చాలా మెరుగ్గా ఆడావు.
అంతా 20% మెరుగుగా అనిపించింది.
-అవును. -అది మళ్లీ చెయ్యి. బాగా చేశావు.
ఈ ఏటికి కీలకమైన హీట్స్ లో ఒకటి
ప్రపంచ టైటిల్ ను నిర్ధారించేది.
ఈ ఏడాదికి ఆఖరి హీట్.
కరీసాకి మరొక టైటిల్ లభిస్తుందా, లేక తాతియానా కల నెరవేరుతుందా?
మూడిటిలో మూడవ హీట్
ఈ మూడో మ్యాచ్ లోకి వెళ్ళే కొద్దీ తప్పించుకోలేని
ఉద్విగ్నత పెరుగుతోంది.
ఇద్దరినీ చెరొక విజయం వరించింది. ఈ హీట్ లో విజేతగా ఎలా నిలవాలో వాళ్ళకి తెలుసు.
ఇద్దరిలో ఒత్తిడికి ధీటుగా నిలిచేది ఎవరో చూడాలి.
నాకు దీని పట్ల మక్కువ ఉంది, బాగా ఆస్వాదిస్తున్నాను,
ఈ ప్రయాణం మొత్తాన్ని ఆస్వాదిస్తున్నాను.
అదే నేను విజయానికి అభిముఖంగా వెళ్ళటానికి సహాయం చేస్తోంది.
నేను పక్క వ్యక్తి చేస్తున్న సర్ఫింగ్ మీద ధ్యాస పెట్టను.
నా సర్ఫింగ్ మీదే నా ధ్యాస ఉంటుంది.
కరీసా నాలుగు సార్లు ప్రపంచ ఛాంపియన్ అనేది అప్రస్తుతం.
ఎందుకంటే సందర్భం వచ్చినప్పుడు అందరూ గొప్పగానే ఆడగలరు.
హీట్ ముగియబోతోంది.
మూర్: 16.60 వెస్టన్-వెబ్: 11.70
చాలా ఏళ్ళుగా రెండవ స్థానంతోనే సరిపెట్టుకుంటూ వస్తున్నా,
మొదటి స్థానం రావటమే నాకు ప్రధానం.
అదరగొట్టేయ్, తాతి. బాగా ఆడు.
ఈ అల బాగుండేటట్టు ఉంది.
ముందంజలో ఉండాలంటే తాతియానాకి 8.58 రావాలి.
ఆహా, సరైన అలను ఎంచుకుంది.
నెమ్మది.
తనకి అందులో పది పాయింట్లయినా వచ్చి ఉండవచ్చు.
ఈపాటికి గెలిచేసి ప్రపంచ టైటిల్ ను కైవసం చేసుకొని ఉండేదే.
ఇక ఆఖరి మలుపు తిరుగుతోంది. నిలదొక్కుకోలేకపోయింది.
వావ్.
దేవుడా.
అదే. అక్కడే తనకి ప్రపంచ టైటిల్ చేజిక్కి ఉండేది.
ఇలాంటివి ఎంత దగ్గరగా రాగలవో.
మూడవ హీట్ స్కోర్ మూర్: 16.60 - వెస్టన్-వెబ్: 14.20
ఇక అధికారికంగా నిర్ణయమైపోయింది. కరీసా మూర్ ప్రపంచ ఛాంపియన్.
తాతియానా, నా టీషర్ట్ మీద సంతకం చేస్తావా?
పర్లేదు, అంతా బాగుంటుంది. నిన్ను చూసి నువ్వు గర్వపడు. గర్వపడు
తల ఎత్తుకొని ఉండు. చాలా అద్భుతంగా ఆడావు.
నువ్వింకా చిన్నదానివే కూడా. బాధపడకు.
నువ్వింకా బుజ్జితల్లివే.
ఇలాంటివి ఎన్నో గెలుస్తావు, సరేనా?
పురుషుల టైటిల్ మ్యాచ్
గ్యాబ్రియల్ మెడీనా #1 వర్సెస్ ఫిలిపే టోలెడో #3
మెడీనా! మెడీనా! మెడీనా!
ఫిలిపే! ఫిలిపే! ఫిలిపే!
ప్రపంచ టైటిల్ కోసం పోటీ జరగబోతోంది.
మా ప్రేమ, మద్దతు నీకు ఉంది.
తనతో ఉండటం మాకెంతో ఆనందం.
అదరగొట్టేయ్.
...తనకి మద్దతివ్వటం ఎంతో ఆనందం.
చెప్పింది గుర్తుందిగా, ప్రయాణాన్ని ఆస్వాదించు.
ఒక నాన్నగా, శిక్షకుడిగా... ఒక స్నేహితుడిగా.
నా కుటుంబంతో ఉండటం నాకెంతో ప్రేరణనిస్తుంది.
బాగా ఆడటానికి ఆత్మవిశ్వాసాన్ని ఇస్తుంది.
ఈ బుగ్గ ఎంత బాగుందో.
గ్యాబ్రియల్ మెడీనా మొదటి ర్యాంకు
నా జీవితమంతా,
కుటుంబంతోనే ప్రయాణించాను, శిక్షణ పొందాను, జీవించాను.
-సూపర్! -అడుగో గ్యాబ్రియల్ మెడీనా!
2021లో నేను కొన్ని పెను మార్పులు చేశాను.
నా తల్లిదండ్రులతో ప్రయాణించటం మానేశాను.
ఇప్పుడు నా భార్యతో ప్రయాణిస్తున్నాను.
యాస్మిన్ బ్రునెట్ గ్యాబ్రియల్ భార్య
ఆండీ కింగ్ ఇప్పుడు నా శిక్షకుడు.
ఆండీ కింగ్ గ్యాబ్రియల్ శిక్షకుడు
ఇదంతా నాకు కొత్త.
తన జీవితంలో జరుగుతున్న
ఈ మార్పుల వల్ల, తను చాలా బాధపడ్డాడు.
తన కుటుంబానికి చాలా దగ్గరగా ఉండేవాడు.
బ్రెజిల్ లో మీడియా రకరకాల కథలు అల్లటం మొదలుపెట్టింది
నా భార్యతో ప్రయాణించాలనుకుంటున్నాను అని, నా తల్లిదండ్రులను పట్టించుకోవట్లేదని.
కానీ అదేమీ కాదు.
నిజంగా ఏమి జరుగుతోందో జనాలు ఎవరికీ తెలియదు.
ఈ ఏడాది టైటిల్ గెలవటం నాకు చాలా ముఖ్యం.
అంతే, తను తీసుకున్న నిర్ణయాలు సరైనవే అని నిరూపణ అయినట్టే కదా.
మూడో టైటిల్ ని ఎంతగా కావాలనుకుంటున్నాడు?
ప్రాణం కంటే ఎక్కువగా.
-సరే, సోదరా. -సరే.
నీకు చాలా అవకాశం ఉంది. ప్రతిసారీ సాధించావు కూడా.
నీకు ఇష్టమైనది ఇదే.
-నీకు ఇదంటే ప్రాణం. -అవును. ఇక సాధిద్దాం.
-సాధిద్దాం. -థాంక్స్.
క్రీడాచరిత్రలో మన పేరు లిఖించబడాలంటే
మూడు అనే సంఖ్య ముఖ్యం.
అప్పుడు సర్ఫింగ్ లోని ఉన్నత స్థాయి వర్గంలో మనకి స్థానం దొరుకుతుంది.
నేను నిరూపించుకోవలసింది చాలా ఉంది. ముఖ్యంగా గ్యాబ్రియల్ పై గెలిచి నిరూపించుకోవాలి.
జాగ్రత్త.
మంచి అలల కోసం మరీ ఎక్కువ సేపు ఎదురుచూడకు, సరేనా?
చురుగ్గా ఉండు.
దేవుడి దీవెన నీకుంది.
బాగా ఆడు, ఫిలిపే!
నా జీవితంలోని సంఘటనల తర్వాత,
అంటే వ్యాకులత వల్ల, నేను కోల్పోయిన వాటి వల్ల ఇబ్బంది పడ్డాక,
ప్రపంచ టైటిల్ గెలవటానికి. ఇప్పుడు నాకిది మంచి అవకాశం అనుకుంటున్నాను
దేవుడి దయ నీపై ఉండాలి, ఫిలిపే!
బాగా ఆడు, ఫిలిపే!
నేను పూర్తి ప్రయత్నం చేస్తాను.
మనసులో, నా అంతట నేనిది చేయగలనా అని తెలుసుకోవాలనుంది.
మూడిట్లో మొదటి హీట్
మూడిటిలో ఎవరెక్కువ గెలుస్తారు
అన్నదాన్ని బట్టి నేడు లోవర్ ట్రెసిల్స్ లో ప్రపంచ ఛాంపియన్ నిర్ణయింపబడతారు.
గ్యాబ్రియల్ మెడీనాని మనం చూస్తున్నాం.
గ్యాబ్రియల్ ఈ మ్యాచ్ లో గెలిస్తే, మూడోసారి ప్రపంచ ఛాంపియన్ అవుతాడు.
టోలెడో "నీకొకటి అయితే, నాకొకటి" అంటున్నాడు.
ఫిలిపే తన మొట్టమొదటి ప్రపంచ టైటిల్ కోసం పోరాడుతున్నాడు.
వీరిద్దరూ సాయశక్తులా పోరాడుతున్నారు.
ఆ అలని చాలా బాగా ముగించాడు.
ఏడు పాయింట్ల రైడ్
గ్యాబ్రియల్ మెడీనా పొందిన ఐదు పాయింట్లకు ధీటుగా.
టోలెడో: 7.87 మెడీనా: 5.00
నేను ప్రపంచ టైటిల్ సాధించటానికి దగ్గరగా వచ్చిన ప్రతిసారీ,
ఏదో తేడాగా అవుతోంది అనిపిస్తుంది.
ఇప్పుడు మాత్రం సమయం నాది అనిపిస్తోంది.
మన చేతుల్లో ఒక హీట్ ఉందర్రా.
ఏమి భయంకరమైన రైడ్.
కానీ చూడండి, గ్యాబ్రియల్ మెడీనా వెనుక ఉన్న అల మీద ఉన్నాడు.
మెడీనా విన్యాసం చూడటానికి ఫిలిపేకి మొదటి వరుసలో సీట్ దొరికినట్టుంది.
ఓరి దేవుడా!
గాలిలో ఆరడుగుల ఎత్తున ఎగిరాడు.
అవును. నిజం చెప్పాలంటే, నేను అవాక్కయ్యాను.
ఈ హీట్ మొదట్లో ఫిలిపే జోరు మీద ఉన్నట్టు అనిపించింది.
ఎప్పటిలాగే, గ్యాబ్రియల్ చివరిలో చెలరేగిపోయాడు.
మొదటి హీట్ స్కోర్
మెడీనా: 16.30 టోలెడో: 15.70
కనుక మొదటి హీట్ ని గ్యాబ్రియల్ మెడీనా సొంతం చేసుకున్నాడు.
అతను తన సత్తాలో 60 శాతమే ఉపయోగించుకున్నాడు. ఉపయోగించుకోవలసింది ఇంకా చాలా ఉంది.
సమయం నీ వైపు ఉంది.
సమయం నీ పక్షాన ఉందని నమ్ము.
బీచ్ జనంతో నిండి ఉంటే తనకి బాగా నచ్చుతుంది.
తన చిరకాల స్వప్నం నెరవేరుతుందని నమ్ముతాడు.
అదే ప్రపంచ టైటిల్.
ఫిలిపే ప్రపంచ ఛాంపియన్ అవ్వాలంటే
ఈ హీట్, తరువాయి హీట్ కూడా గెలవాలి.
చాలా మితంగా ఉన్నాడు. దాదాపు భావరహితంగా అన్నమాట.
మాట్లాడటం ఇష్టం లేనట్టు. సంగీతం విని మళ్లీ తన పనిపైనే ధ్యాసతో వెళ్తాడు.
మూడిట్లో రెండవ హీట్
టైటిల్ మెడీనా వశం అవుతుందా లేదా అని నిర్ణయించే హీట్.
టోలెడో గెలిస్తే, టైటిల్ నిర్ధారణ కోసం మూడవది కూడా జరుగుతుంది.
అదరగొట్టేయ్.
...అది అందుబాటులో ఉంది.
దగ్గరలోనే షార్క్ ఉంది.
ఎవరి దగ్గర... నాకు బైనాక్యులర్స్ ఇవ్వవా?
సర్ఫర్స్ పక్కనే ఉంది అనుకుంటా.
ఇప్పుడు అక్కడే ఉందా?
ఆగు, అక్కడ ఏమిటది?
...గ్రేట్ వైట్ షార్క్.
అర్థమైంది. పరిమాణం ముఖ్యం ఇక్కడ.
పెద్దది కాదంటున్నారా లేదా...
మీరు దాన్ని అనుసరిస్తున్నారా? మీకు కనిపిస్తోందా?
రెండు సార్లు కనిపించింది.
-పోటీని ఆపుదాం. -సరే, టైమ్ ఆపండి.
పోటీకి విరామం ప్రకటిస్తున్నాం. ఆపండి.
-స్కీయర్లు, సర్ఫర్స్ ని తీసుకురండి. -రెండు హారన్లు.
వాళ్లకి షార్క్ కనిపించింది.
రెండు హారన్లు. బూమ్, బూమ్. టైమ్ ని ఆపండి.
ఇప్పుడే సర్ఫర్స్ ని ఎక్కించుకున్నాను.
ఎటువంటి షార్క్ అది?
పెద్దదా?
అబ్బా. నిజంగానా? అమ్మో.
ఐదారడుగుల తెల్లటి షార్క్ సర్ఫర్స్ కు 150-200 అడుగుల దూరంలో.
ఇక్కడ. అక్కడకి రమ్మంటోంది. హేయ్! అక్కడకి వెళ్ళాలి.
గ్యాబీ నీళ్ళలో ఉంటాడు.
-అలాగే. -జెట్ స్కీ అతన్ని ఎక్కించుకుంటుంది.
లేదు, నేను మామూలుగానే ఉన్నాను.
నేనింకా మామూలుగానే ఉన్నాను.
లైనప్ అంతా వెతుకుతాము. అది కనిపించకపోతే, మళ్లీ మొదలుపెడతాము.
-అంతరాయం. -అంతరాయం.
లైనప్ అంతటా తిరుగుతూ దాన్ని భయపెట్టటానికి లైఫ్ గార్డ్ బోట్ ని తెద్దాము.
ఇక్కడ బాగా క్షుణ్ణంగా వెతుకుతున్నారు.
అది గెంతటం చూశాను!
-ఎక్కడ? ఎక్కడ? -షార్క్.
ఇక్కడే. ఈ పక్కన.
-ఏమిటి? అమ్మో. -అవును.
మొదలుపెట్టవచ్చా అని సర్ఫర్స్ అడుగుతున్నారు.
మాకొక ప్రోటోకాల్ ఉంది. ఆరు నిముషాలు అవ్వాలి.
అలాగే.
షార్క్స్ ని చూసే అవకాశం ఉందని నాకు తెలుసు,
ఎందుకంటే ఉన్నది సముద్రంలో. అవి ఉండేది అక్కడా కదా?
అది భయంకరమైన విషయం.
-అయితే మళ్లీ మొదలుపెట్టవచ్చా? -అవును.
లైనప్ అంతా తుడిచిపెట్టేశాము. ఏదైనా ఉన్నా పోయే ఉంటుంది.
అదే సమయంలో, ఉద్రేకం ఎక్కువైపోయింది. సూపర్ గా ఉంది.
జీవితంలో ఇదొక గొప్ప అనుభూతి.
ముప్ఫై సెకన్లు, సర్ఫర్స్. ముప్ఫై సెకన్లు.
నేను సిద్ధం.
ఫిలిపే!
మళ్లీ పోటీ మొదలయ్యింది.
లోవర్ ట్రెసిల్స్ లో విచిత్రమైన అనుభవాలు.
ఈ తరువాయి హీట్ ఫిలిపేకి చాలా ముఖ్యం.
ఫిలిపేది గెలవక తప్పని పరిస్థితి.
నేను చేయాల్సినదల్లా, నేను ఎప్పుడూ బాగా చేసేదే, సర్ఫింగ్.
గ్యాబ్రియల్ పై ఒత్తిడి తేవాలి.
ఫిలిపే, 7.83.
టోలెడో: 7.83 మెడీనా: 6.33
తనకి ఈ ఒత్తిడి అవసరం.
ఆకాశాన్ని చూపిస్తున్నాడు. గ్యాబ్రియల్ మెడీనా అదరగొట్టాడు.
ఇలా ఒక పోటీలో చేయటం ఇది రెండవ సారే.
మొదట చేసింది అతనే, రెండవసారి చేసింది కూడా అతనే.
రెండవ హీట్ స్కోర్
మెడీనా: 17.53 టోలెడో: 16.36
గ్యాబ్రియల్ మెడీనా 2021 ప్రపంచ ఛాంపియన్షిప్ టూర్ టైటిల్ విజేత.
మూడో సారి ప్రపంచ ఛాంపియన్ గా నిలిచాడు.
ఫిలిపే టోలెడో ఈ ఏడాది ప్రదర్శనని గొప్పగా వేడుక చేసుకుంటున్నాడు. ప్రపంచంలో రెండవ స్థానం అతడిది.
ఇక అధికారికమైపోయింది.
గ్యాబ్రియల్ మెడీనా మూడోసారి ప్రపంచ ఛాంపియన్ అయ్యాడు.
గాబీకి ఎంతో అపురూపమైన క్షణం ఇది!
చాలా కాలంగా ఇది కావాలనుకుంటున్నాడని తెలుసు.
చాలా కృషి చేశాడు. కొన్ని ఎత్తుపల్లాలు దాటాడు.
ఏడాదంతా కృషిచేశాడు. తను దీనికి అర్హుడు.
నీకూ సమయం వస్తుంది. అప్పుడూ నీకు మద్దతుగా నేనుంటాను.
చాలా బాధగా ఉంది. జీర్ణించుకోవటం చాలా కష్టంగా ఉంది.
శభాష్.
నా బాధ్యత నేను నిర్వర్తించాను. నేను చేయగలిగినదంతా చేశాను.
నువ్వు ఛాంపియన్ వి నాయనా.
-థాంక్యూ, కింగ్. -ఛాంపియన్ వి నువ్వు.
ఉన్నట్టుండి,
మన చేతుల్లో ఏముండదు. "ఓహో" అనుకోవటమే.
చుట్టూ నా కుటుంబం ఉంది సహాయం చేయటానికి. అది మంచి విషయం.
నిన్ను ఏదీ ఆపలేదు మిత్రమా.
థాంక్యూ. నాకు మద్దతుగా ఉన్నందుకు థాంక్యూ.
-నువ్వంటే నాకు ప్రేమ, గౌరవం, సోదరా. -చాలా చాలా థ్యాంక్స్.
గెలుపు అద్భుతమైన విషయం. ఇది నా మూడవ ప్రపంచ టైటిల్.
కల నెరవేరటం అనేది అంత మామూలు విషయం కాదు.
ఈ ఏడాది ఎన్నో చవి చూశాక, చివరికి సాధించావు.
అవును.
ప్రపంచంలో ఎవరైనా కానీ, తను ఎదుర్కొన్నన్ని బాధలని ఎదుర్కొని కూడా
విజేతగా నిలవగలరు అంటే ఆశ్చర్యమే అని చెప్పాలి.
థాంక్యూ అన్నిటికీ.
ఈ ఏడాది తను ఎదుర్కొన్నవి ఏమిటో వివరించగలరా?
తను మీకెంత చెప్పాడో నాకు తెలియదు. నేనేం చెప్పవచ్చో నాకు తెలియదు.
బాగా ఆడావు, బాసూ.
వెధవా! బ్యాక్ ఫ్లిప్ కూడా చేశావు!
నిజానికి మేమెప్పుడూ మీడియాతో మాట్లాడము...
నాన్నా!
...నిజం గురించి.
ఇదే మొదటిసారి నోరు విప్పుతున్నాను మీ కోసం.
అభినందనలు!
థాంక్యూ, నాన్నా.
నాకు జన్మనిచ్చిన తండ్రి గురించి ఈ ఏడాదే నాకు తెలిసింది.
థాంక్యూ. సాధించాము!
ఇన్నేళ్ళూ దూరంగా ఉన్నాను.
కలవాలని ఆట్టే అనిపించలేదు,
నా తల్లిదండ్రులు నా అసలు తండ్రి గురించి చెప్పిన విషయాల వల్ల.
ఫోన్ కెమెరా తుడుచుకో, నాన్నా. చెత్తగా ఉంది.
-లేదు, పడి పగిలిపోయింది. -పాడైపోయిందన్నమాట.
వాటిలో... చాలా మటుకు నిజాలు లేవు.
ఈరోజున నా అసలు తండ్రి గురించి నాకు తెలిసింది.
తనతో ఇంకా ఎక్కువగా గడపాలని నాకు అనిపిస్తోంది.
నా పక్కన ఉంటూ నాకు మంచి భావాలు కలిగించటానికి ఒకరున్నందుకు చాలా సంతోషం.
-బాగుందా, కింగ్? -చాలా... బాగుంది!
సాధించాము.
2021 ప్రపంచ ఛాంపియన్లు,
గ్యాబ్రియల్ మెడీనా మరియు కరీసా మూర్.
ఛాంపియన్ తిరిగి వచ్చాడు.
అందరికీ ధన్యవాదాలు!
ఇప్పుడు నేనొక ప్రత్యేకమైన వ్యక్తికి ధన్యవాదాలు చెప్పాలనుకుంటున్నాను...
తను ఈ ఏడాదంతా నా పక్కనే ఉండి...
ప్రపంచమంతా ఎదురు తిరిగినా నాకు నిశ్చింతని ఇచ్చినందుకు ధన్యవాదాలు.
అవును. నిన్ను ఎంతో ప్రేమిస్తున్నాను. థాంక్యూ.
ఇంకా కింగీ. ఎక్కడున్నాడు? కింగీ?
నిన్ను ప్రేమిస్తున్నాను. చాలా చాలా థాంక్స్. నువ్వు చాలా గొప్పవాడివి.
థాంక్స్, కింగీ.
సాధించాము. నీ సహాయానికి థాంక్స్. అదీ.
ఈ ఏడాది ఎంతో నేర్చుకున్నాను అనుకుంటున్నాను. ముఖ్యమైన విషయం ఏమిటంటే...
జీవితం గడపాలంటే, ధైర్యం ఉండాలి.
ధైర్యం ఉంటే, ఏదైనా సుసాధ్యం అవుతుంది.
సబ్ టైటిళ్లను అనువదించినది: రాంప్రసాద్